Nurlan Jermekbajev

Nurlan Baiuzaquly Jermekbajev (kasahhi keeles Nurlan Baıuzaquly Ermekbaev, Нұрлан Байұзақұлы Ермекбаев; sündinud 1. jaanuaril 1963 Šõmkendis) on Kasahstani poliitik, diplomaat ja sõjaväelane (kindralleitnant). Ta oli 7. augustist 2018 kuni 31. augustini 2021 Kasahstani kaitseminister.

Ta sündis aastal 1963 Šõmkendis. Ta õppis aastal 1980–1981 Moskva Keemiatehnika Instituudis. Kevadel 1981 kutsuti ta Nõukogude armeesse, ta asus õppima Sõjaväe Võõrkeelte Instituudi idateaduskonda, mille lõpetas aastal 1986 kiitusega kvalifikatsiooniga hiina ja inglise keelt valdav ohvitser.

Aastatel 1984–1985 oli ta komandeeringus NSV Liidu sõjalise missiooni raames Angola Rahvademokraatlikus Vabariigis.

Kategooria:Kasahstani poliitikud
Kategooria:Kaitseministrid
Kategooria:Kasahstani diplomaadid
Kategooria:Sündinud 1963